Krompašský potok

Krompašský potok je vodný tok vo Volovských vrchoch na území okresu Spišská Nová Ves. Je to pravostranný prítok Slovinského potoka v povodí Hornádu s dĺžkou približne 3,1 km a je tokom VI. rádu. 

 Priebeh toku 
Potok pramení vo východnej polovici Hnileckých vrchov, geomorfologického podcelku Volovských vrchov, v lokalite Plejsy, v nadmorskej výške približne  Prameň vyviera v areáli lyžiarskeho strediska, na svahoch vrchu Predné Plejsy (), v blízkosti horských chát. Na hornom toku tečie severným smerom, bez významnejších prítokov, priamo v trase lyžiarskej trate. V strednej časti sa nad mestom Krompachy postupne oblúkom stáča na západ. Na dolnom toku opúšťa Volovské vrchy a krátkou časťou na území mesta preteká Hornádskou kotlinou a jej podcelkom Hornádske podolie. Podteká hlavnú cestu a v centre mesta, v nadmorskej výške približne  ústí do Slovinského potoka, prítoku rieky Hornád. Potok patrí do širšieho povodia rieky Slaná.

Celou dĺžkou popri potoku vedie značený turistický chodník a rovnako i trasa Svätojakubskej cesty.

Potok pramení a preteká iba katastrálnym územím mesta Krompachy v okrese Spišská Nová Ves v Košickom kraji.

 Referencie 

 Pozri aj 
 Volovské vrchy, Hnilecké vrchy
 Hornádska kotlina, Hornádske podolie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Krompachy